ΚΑΝΟΝΙΣΜΟΣ (ΕΚ) αριθ. 1336/95 ΤΗΣ ΕΠΙΤΡΟΠΗΣ της 13ης Ιουνίου 1995 για τροποποίηση του κανονισμού (ΕΟΚ) αριθ. 3190/82 περί των λεπτομερειών εφαρμογής της επέκτασης στα μη μέλη, ορισμένων κανόνων που υπαγορεύονται από τις οργανώσεις παραγωγών στον τομέα των αλιευτικών προϊόντων (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των αλιευομένων προϊόντων και των προϊόντων υδατοκαλλιέργειας (1), όπως τροποποιήθηκε τελευταία από τον κανονισμό (ΕΚ) αριθ. 3318/94 (2), και ιδίως το άρθρο 30, Εκτιμώντας: ότι ο κανονισμός (ΕΚ) αριθ. 3318/94 τροποποίησε κυρίως το άρθρο 5 παράγραφος 2 του κανονισμού (ΕΟΚ) αριθ. 3759/92, ο οποίος καλείται στο εξής «βασικός κανονισμός», καταργώντας τον εκ των προτέρων έλεγχο που ασκεί η Επιτροπή στις αποφάσεις επέκτασης στα μη μέλη, της ισχύος ορισμένων κανόνων, που υπαγορεύονται από τις οργανώσεις παραγωγών, και θεσπίζοντας έναν εκ των υστέρων έλεγχο των αποφάσεων που λαμβάνονται από τα κράτη μέλη 7 ότι η τροποποίηση αυτή καθιστά αναγκαία την προσαρμογή ορισμένων διατάξεων του κανονισμού (ΕΟΚ) αριθ. 3190/82 της Επιτροπής (3), που εκδόθηκε κατ' εφαρμογή του κανονισμού (ΕΟΚ) αριθ. 1772/82 του Συμβουλίου (4) 7 ότι τα κράτη μέλη που αποφάσισαν να καταρτήσουν υποχρεωτικούς ορισμένους κανόνες που υπαγορεύονται από μία οργάνωση παραγωγών, πρέπει να κοινοποιήσουν την απόφασή τους στην Επιτροπή πριν από την έναρξη ισχύος 7 ότι, επομένως, είναι αναγκαίο να διευκρινιστεί το περιεχόμενο αυτής της κοινοποίησης 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 3190/82 τροποποιείται ως εξής: 1. Το άρθρο 5 παράγραφος 1 πρώτο εδάφιο αντικαθίσταται από το ακόλουθο κείμενο: «Το κράτος μέλος που αποφάσισε την επέκταση της ισχύος ορισμένων κανόνων που υπαγορεύονται από μία οργάνωση παραγωγών ανακοινώνει στην Επιτροπή τουλάχιστον τα ακόλουθα στοιχεία:» 7 2. το άρθρο 5 παράγραφος 2 καταργείται 7 3. το άρθρο 6 παράγραφος 1 αντικαθίσταται από το ακόλουθο κείμενο: «1. Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων τις αποφάσεις που λαμβάνει κατ' εφαρμογή του άρθρου 5 παράγραφος 2 δεύτερο εδάφιο δεύτερη περίπτωση του βασικού κανονισμού.». Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Ιουνίου 1995.

[Source: multi_eurlex | Tokens: 2490]